LATVIJAS REPUBLIKAS MINISTRU KABINETS

201\_.gada \_\_\_\_\_\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Licences izsniegšanas kārtība komercdarbībai ar ieročiem, munīciju un speciālajiem līdzekļiem un valsts nodevas maksāšanas kārtība un apmērs**

Izdoti saskaņā ar Ieroču aprites

likuma 73.panta septīto daļu

|  |
| --- |
| **I. Vispārīgais jautājums**1. Noteikumi nosaka:1.1. prasības licences saņemšanai;1.2. prasības, kas ieroču komersantam un ieroču brokerim jāievēro licences darbības laikā;1.3. kārtību, kādā komersantam izsniedz licenci, pagarina tās derīguma termiņu, izsniedz tās dublikātu vai atkārtotu licenci;1.4. kārtību, kādā komersantam anulē licenci un aptur licences darbību;1.5. kārtību un apmēru, kādā maksājama valsts nodeva par licences, tās derīguma termiņa pagarināšanu, tās dublikāta un atkārtotas licences izsniegšanu.**II. Prasības ieroču komersanta licences saņemšanai**2. Komersants, kas vēlas saņemt licenci ([1.pielikums](https://likumi.lv/doc.php?id=241120#piel1)) kādā no Ieroču aprites likuma 73.panta trešajā daļā minētajiem darbības veidiem:2.1. atkarībā no plānotās komercdarbības veida nodrošina, ka tiek izbūvētas (ierīkotas) telpas ieroču, šaujamieroču, šaujamieroču sastāvdaļu, šaujamieroču munīcijas, šaujamieroču munīcijas vai speciālo līdzekļu izgatavošanai, remontam, glabāšanai un realizācijai atbilstoši ieroču un speciālo līdzekļu apriti reglamentējošo normatīvo aktu prasībām (vai arī noslēdz līgumu par minētajām prasībām atbilstošu telpu nomu):2.1.1. izgatavošanas telpas un veikals (ja vēlas saņemt licenci ieroču, šaujamieroču, šaujamieroču sastāvdaļu, šaujamieroču munīcijas, šaujamieroču munīcijas sastāvdaļu vai speciālo līdzekļu izgatavošanai (rūpnieciska, amatnieciska vai individuāla izgatavošana vai montāža));2.1.2. veikals (ja vēlas saņemt licenci šaujamieroču, šaujamieroču sastāvdaļu, šaujamieroču munīcijas, šaujamieroču munīcijas sastāvdaļu realizācijai);2.1.3. remontdarbnīca (ja vēlas saņemt licenci ieroču, šaujamieroču vai speciālo līdzekļu remontam);2.1.4. darbnīca dezaktivēšanai un pārveidošanai (ja vēlas saņemt licenci šaujamieroču vai speciālo līdzekļu dezaktivēšanai un pārveidošanai par salūtieročiem (akustiskajiem ieročiem)).2.2. nodrošina kompetentām valsts institūciju amatpersonām iespēju noteiktā termiņā pārbaudīt attiecīgās izgatavošanas telpas, veikala telpas, remontdarbnīcas un darbnīcas dezaktivēšanai un pārveidošanai atbilstību ieroču apriti reglamentējošo normatīvo aktu prasībām.3. Lai saņemtu licenci, kas dod tiesības veikt komercdarbību ar ieročiem, šaujamieročiem, šaujamieroču sastāvdaļām, munīciju, lielas enerģijas pneimatiskajiem ieročiem vai speciālajiem līdzekļiem, individuālais komersants un personas, kas ieņem amatus komercsabiedrības pārvaldes institūcijās (personālsabiedrības biedri, kas ir tiesīgi pārstāvēt to, un kapitālsabiedrības valdes un padomes locekļi) (turpmāk – komersanta amatpersonas), kā arī komersanta darbinieki, kuriem saskaņā ar darba pienākumiem ir pieejami ieroči, munīcija un to sastāvdaļas (turpmāk – darbinieki), nokārto [Ieroču aprites likumā](https://likumi.lv/ta/id/221384-ierocu-un-specialo-lidzeklu-aprites-likums) noteikto kvalifikācijas pārbaudījumu attiecībā uz ieroču un munīcijas aprites kārtību un prasmi rīkoties ar ieroci (turpmāk – eksāmens).4. Lai saņemtu licenci, komersants iesniedz Valsts policijā iesniegumu licences saņemšanai ([2.pielikums](https://likumi.lv/doc.php?id=241120#piel2)). Iesniegumā norāda šādas ziņas:4.1. komercsabiedrība:4.1.1. nosaukumu un vienoto reģistrācijas numuru;4.1.2. kontaktinformāciju (juridiskā adrese, tālruņa numurs, kā arī elektroniskā pasta adrese (ja licenci vēlas saņemt elektroniski));4.1.3. informāciju par komersanta amatpersonām (vārds, uzvārds un personas kods vai personas dzimšanas datums, ja personas kods nav piešķirts);4.1.4. informāciju par kapitālsabiedrības dalībniekiem un personālsabiedrības biedriem (turpmāk – komersanta dalībnieki):4.1.4.1. fiziskās personas vārds, uzvārds un personas kods vai personas dzimšanas datums, ja personas kods nav piešķirts;4.1.4.2. juridiskās personas nosaukums un vienotais reģistrācijas numurs;4.2. individuālais komersants:4.2.1. vārdu, uzvārdu un personas kodu vai personas dzimšanas datumu, ja personas kods nav piešķirts;4.2.2. kontaktinformāciju (juridiskā adrese, tālruņa numurs, kā arī elektroniskā pasta adrese (ja licenci vēlas saņemt elektroniski));4.3. plānotos darbības veidus (izgatavošana, remonts, realizācija, dezaktivēšana, pārveidošana) un ieroču, šaujamieroču, munīcijas un speciālo līdzekļu veidus un šaujamieroču un pneimatisko ieroču kategorijas;4.4. ieroču izgatavošanas telpas, veikala, remontdarbnīcas, darbnīcas dezaktivēšanai un pārveidošanai adresi;4.5. licences saņemšanas veidu – papīra formā vai elektroniska dokumenta veidā.5. Iesniegumam pievieno šādus dokumentus:5.1. dokumenta kopiju, kas apliecina, ka komersanta valdījumā vai turējumā ir nekustamais īpašums, kurā paredzēts glabāt, realizēt, remontēt, dezaktivēt, pārveidot vai izgatavot ieročus, munīciju vai speciālos līdzekļus (iesniedz, ja tiesības nav nostiprinātas zemesgrāmatā);5.2. darbinieku sarakstu, kurā norāda darbinieka vārdu, uzvārdu, personas kodu vai personas dzimšanas datumu, ja personas kods nav piešķirts, un amatu;5.3. darba līgumu kopijas, kas noslēgti ar darbiniekiem par attiecīgu darbu veikšanu.6. Iesniegumu un tam pievienojamos dokumentus vai to kopijas iesniedz papīra formā vai elektroniska dokumenta veidā.**III. Prasības ieroču brokera licences saņemšanai**7. Lai saņemtu ieroču brokera licenci (3.pielikums), komersants iesniedz Valsts policijā iesniegumu licences saņemšanai (4[.pielikums](https://likumi.lv/doc.php?id=241120#piel2)). Iesniegumā norāda šādas ziņas:7.1. komercsabiedrība:7.1.1. nosaukumu un vienoto reģistrācijas numuru;7.1.2. kontaktinformāciju (juridiskā adrese, tālruņa numurs, kā arī elektroniskā pasta adrese (ja licenci vēlas saņemt elektroniski));7.1.3. informāciju par komersanta amatpersonām (vārds, uzvārds un personas kods vai personas dzimšanas datums, ja personas kods nav piešķirts);7.1.4. informāciju par komersanta dalībniekiem:7.1.4.1. fiziskās personas vārds, uzvārds un personas kods vai personas dzimšanas datums, ja personas kods nav piešķirts;7.1.4.2. juridiskās personas nosaukums un vienotais reģistrācijas numurs;7.2. individuālais komersants:7.2.1. vārdu, uzvārdu un personas kodu vai personas dzimšanas datumu, ja personas kods nav piešķirts;7.2.2. kontaktinformāciju (juridiskā adrese, tālruņa numurs, kā arī elektroniskā pasta adrese (ja licenci vēlas saņemt elektroniski));7.3. licences saņemšanas veidu – papīra formā vai elektroniska dokumenta veidā.8. Iesniegumu un tam pievienojamos dokumentus vai to kopijas iesniedz papīra formā vai elektroniska dokumenta veidā.**IV. Licences izsniegšanas kārtība ieroču komersantam un ieroču brokerim**9. Licenču izsniegšanai Valsts policija izveido licencēšanas komisiju vismaz piecu cilvēku sastāvā (turpmāk – licencēšanas komisija).10. Saņemot iesniegumu, licencēšanas komisija pārbauda, vai tajā norādītas visas šo noteikumu  [4.vai 7.punktā](https://likumi.lv/doc.php?id=241120#p5) minētās ziņas un pievienoti visi šo noteikumu [5. punktā](https://likumi.lv/doc.php?id=241120#p6) minētie dokumenti. 11. Ja iesniegumā nav norādītas visas šo noteikumu 4. vai 7. punktā minētās ziņas vai nav pievienoti visi šo noteikumu 5. punktā minētie dokumenti, licencēšanas komisija par to informē komersantu, nosakot termiņu, kas nav mazāks par piecām darbdienām, konstatēto trūkumu novēršanai.12. Ja komersants noteiktajā termiņā neiesniedz pieprasītās ziņas vai dokumentus, licencēšanas komisija pieņem lēmumu par atteikumu izsniegt licenci. Licencēšanas komisijas pieņemto lēmumu ieraksta komisijas sēdes protokolā un paziņo komersantam [Paziņošanas likumā](https://likumi.lv/ta/id/212499-pazinosanas-likums) noteiktajā kārtībā.13. Licencēšanas komisija pēc komersanta, kas vēlas saņemt ieroču komersanta licenci iesnieguma saņemšanas:13.1. triju darbdienu laikā pieprasa: 13.1.1. Valsts ugunsdzēsības un glābšanas dienesta teritoriālajai struktūrvienībai, kuras apkalpojamā teritorijā ierīkota ieroču un speciālo līdzekļu remontdarbnīca, darbnīca dezaktivēšanai un pārveidošanai, ieroču, šaujamieroču, šaujamieroču sastāvdaļu, munīcijas, šaujamieroču munīcijas sastāvdaļu vai speciālo līdzekļu izgatavošanas telpas vai veikals, – atzinumu atbilstoši kompetencei par remontdarbnīcas, darbnīcas dezaktivēšanai un pārveidošanai, izgatavošanas telpu un veikala atbilstību (atkarībā no norādītā komercdarbības veida) normatīvo aktu prasībām, kas nosaka ugunsdrošības prasības ieroču, munīcijas un speciālo līdzekļu remontdarbnīcai, darbnīcai dezaktivēšanai un pārveidošanai, izgatavošanas telpām, un veikalam;13.1.2. Valsts policijas reģionālajai struktūrvienībai, kuras apkalpojamā teritorijā ierīkota ieroču un speciālo līdzekļu remontdarbnīca, darbnīca dezaktivēšanai un pārveidošanai, ieroču, šaujamieroču, šaujamieroču sastāvdaļu, munīcijas, šaujamieroču munīcijas sastāvdaļu vai speciālo līdzekļu izgatavošanas telpas vai veikals, – atzinumu atbilstoši kompetencei par remontdarbnīcas, darbnīcas dezaktivēšanai un pārveidošanai, izgatavošanas telpu, un veikala atbilstību (atkarībā no norādītā komercdarbības veida), ieroču apriti reglamentējošo normatīvo aktu prasībām;13.1.3. Valsts vides dienestam – atzinumu par remontdarbnīcas, darbnīcas dezaktivēšanai un pārveidošanai un izgatavošanas telpu atbilstību vides aizsardzību reglamentējošo normatīvo aktu prasībām;13.1.4. valsts drošības iestādēm ziņas, kas apliecina individuālā komersanta, komercsabiedrības dalībnieka vai vadītāja, vai darbinieka, kuram saskaņā ar darba pienākumiem pieejami ieroči, munīcija, šo priekšmetu sastāvdaļas vai speciālie līdzekļi piederību pie aizliegta militarizēta vai bruņota grupējuma, sabiedriskās organizācijas (partijas) vai sabiedrisko organizāciju (partiju) apvienības, kā arī, par kuru valsts drošības iestādēm ir ziņas, ka tā darbība ir vērsta pret Latvijas valsts drošību.13.2. 15 dienu laikā pārbauda, vai:13.2.1. uz individuālo komersantu, komercsabiedrību, komersanta amatpersonām, komersanta dalībniekiem un darbiniekiem neattiecas [Ieroču aprites likumā](https://likumi.lv/ta/id/221384-ierocu-un-specialo-lidzeklu-aprites-likums) noteiktie licences izsniegšanas ierobežojumi;13.2.2. individuālais komersants, komersanta amatpersonas un darbinieki ir nokārtojuši eksāmenu;13.2.3. komersanta īpašumā, valdījumā vai turējumā ir nekustamais īpašums, kurā paredzēts glabāt, realizēt, remontēt, dezaktivēt, pārveidot vai izgatavot ieročus, šaujamieročus, šaujamieroču sastāvdaļas, šaujamieroču munīciju, šaujamieroču munīcijas sastāvdaļas vai speciālos līdzekļus.14. Licencēšanas komisija pēc komersanta, kas vēlas saņemt ieroču brokera licenci iesnieguma un tam pievienoto dokumentu saņemšanas 15 dienu laikā pārbauda, vai uz individuālo komersantu, komercsabiedrību, komersanta amatpersonām un dalībniekiem neattiecas [Ieroču aprites likumā](https://likumi.lv/ta/id/221384-ierocu-un-specialo-lidzeklu-aprites-likums) noteiktie licences izsniegšanas ierobežojumi.15. Šo noteikumu 13.1.1., 13.1.2., 13.1.3. un 13.1.4.apakšpunktā minētās institūcijas atzinumus sniedz 15 dienu laikā pēc licencēšanas komisijas pieprasījuma saņemšanas.16. Šo noteikumu 13.1.1., 13.1.2. un 13.1.3.apakšpunktā minētos atzinumus komersants var iesniegt vienlaikus ar iesniegumu. Minētie atzinumi ir derīgi iesniegšanai 90 dienas no to izsniegšanas datuma.17. Licencēšanas komisija pēc iesnieguma saņemšanas [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā pieņem lēmumu par licences izsniegšanu attiecīgam komercdarbības veidam vai par atteikumu izsniegt licenci.18. Licencēšanas komisija pieņem lēmumu par atteikumu izsniegt licenci, ja:18.1. šo noteikumu 13.1.4. un 13.2.1.apakšpunktā vai 14. punktā minētajā pārbaudē konstatēts, ka uz individuālo komersantu, komercsabiedrību, komersanta amatpersonām, komersanta dalībniekiem un darbiniekiem attiecas kāds no [Ieroču aprites likumā](https://likumi.lv/ta/id/221384-ierocu-un-specialo-lidzeklu-aprites-likums) minētajiem ierobežojumiem;18.2. šo noteikumu 13.2.2.apakšpunktā minētajā pārbaudē konstatēts, ka individuālais komersants, komersanta amatpersona vai darbinieks nav nokārtojis eksāmenu;18.3. šo noteikumu 13.1.1., 13.1.2. vai 13.1.3.apakšpunktā minētais atzinums ir komersantam negatīvs;18.4. komersantam īpašumā, valdījumā vai turējumā nav nekustamā īpašuma, kurā glabāt, realizēt, remontēt, dezaktivēt, pārveidot vai izgatavot ieročus, šaujamieročus, šaujamieroču sastāvdaļas, šaujamieroču munīciju, šaujamieroču munīcijas sastāvdaļas vai speciālos līdzekļus;18.5. komersants licencēšanas komisijai apzināti sniedzis nepatiesu informāciju licences saņemšanai vai iesniegtie dokumenti neatbilst šo noteikumu 5.punktā minētajām prasībām.19. Komersants un viņa pilnvarotais pārstāvis ir tiesīgi piedalīties licencēšanas komisijas sēdē, kurā izskata komersanta iesniegumu.20. Licencēšanas komisija pieņemto lēmumu par atteikumu izsniegt licenci ieraksta licencēšanas komisijas sēdes protokolā un paziņo komersantam [Paziņošanas likumā](https://likumi.lv/ta/id/212499-pazinosanas-likums) noteiktajā kārtībā.21. Licenci izsniedz pēc šajos noteikumos noteiktās valsts nodevas samaksas. Licence ir derīga ar tās saņemšanas dienu.22. Licencēšanas komisija atbilstoši pieņemtajam lēmumam izsniedz Ieroču aprites likuma 73.panta trešajā daļā paredzētās licences.23. Ja licencē nevar norādīt visas atļautās ieroču, to munīcijas un speciālo līdzekļu, izgatavošanas telpu, remontdarbnīcu, darbnīcu dezaktivēšanai un pārveidošanai vai veikalu adreses, tās norāda licences pielikumā.24. Izsniedzot licenci, licencēšanas komisija pārliecinās, ka valsts nodevas maksājums ir saņemts valsts budžetā.25. Ja ieroču komersants vai ieroču brokeris ir izteicis vēlmi licenci saņemt elektroniska dokumenta veidā, licencēšanas komisija pārbauda, vai valsts nodevas maksājums ir saņemts valsts budžetā, un triju darba dienu laikā nosūta komersantam licenci elektroniska dokumenta veidā.26. Ja ieroču komersants vai ieroču brokeris sešu mēnešu laikā pēc informācijas saņemšanas par licences izsniegšanu nesamaksā noteikto valsts nodevu par licences izsniegšanu, iesniegums iesniedzams no jauna vispārējā kārtībā**V. Licences komercdarbībai ar A kategorijas šaujamieročiem un to sastāvdaļām, A kategorijas munīciju un tās sastāvdaļām derīguma termiņa pagarināšana**27. Licence komercdarbībai ar A kategorijas šaujamieročiem un to sastāvdaļām, A kategorijas munīciju un tās sastāvdaļām tiek izsniegta uz pieciem gadiem.28. Ieroču komersants un ieroču brokeris, kurš vēlas pagarināt licences komercdarbībai ar A kategorijas šaujamieročiem un to sastāvdaļām, A kategorijas munīciju un tās sastāvdaļām derīguma termiņu, 60 dienas pirms licences darbības termiņa beigām Valsts policijā iesniedz iesniegumu licences derīguma termiņa pagarināšanai. 29. Licencēšanas komisija pēc iesnieguma saņemšanas:29.1. triju darba dienu laikā pieprasa:29.1.1. valsts drošības iestādēm ziņas, kas apliecina individuālā komersanta, komercsabiedrības dalībnieka vai vadītāja, vai darbinieka, kuram saskaņā ar darba pienākumiem pieejami ieroči, munīcija, šo priekšmetu sastāvdaļas vai speciālie līdzekļi piederību pie aizliegta militarizēta vai bruņota grupējuma, sabiedriskās organizācijas (partijas) vai sabiedrisko organizāciju (partiju) apvienības, kā arī, par kuru valsts drošības iestādēm ir ziņas, ka tā darbība ir vērsta pret Latvijas valsts drošību.29.2. 15 dienu laikā pārbauda, vai:29.2.1. uz ieroču komersantu vai ieroču brokeri, ieroču komersanta vai ieroču brokera amatpersonām, ieroču komersanta vai ieroču brokera dalībniekiem un darbiniekiem neattiecas [Ieroču aprites likumā](https://likumi.lv/ta/id/221384-ierocu-un-specialo-lidzeklu-aprites-likums) noteiktie licences izsniegšanas ierobežojumi;29.2.2. ieroču komersants, ieroču komersanta amatpersonas un darbinieki ir nokārtojuši eksāmenu.30. Licencēšanas komisija pēc iesnieguma saņemšanas [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā pieņem lēmumu par licences derīguma termiņa pagarināšanu attiecīgam komercdarbības veidam vai par atteikumu pagarināt licences derīguma termiņu.31. Licencēšanas komisija pieņem lēmumu par atteikumu pagarināt licences derīguma termiņu, ja:31.1. šo noteikumu 29.2.1.apakšpunktā minētajā pārbaudē konstatēts, ka ieroču komersantu vai ieroču brokeri, ieroču komersanta vai ieroču brokera amatpersonām, ieroču komersanta vai ieroču brokera dalībniekiem un darbiniekiem attiecas kāds no [Ieroču aprites likumā](https://likumi.lv/ta/id/221384-ierocu-un-specialo-lidzeklu-aprites-likums) minētajiem ierobežojumiem;31.2. šo noteikumu 29.2.2.apakšpunktā minētajā pārbaudē konstatēts, ka ieroču komersants, ieroču komersanta amatpersona vai darbinieks nav nokārtojis eksāmenu;31.3. šo noteikumu 29.1.1.apakšpunktā minētās ziņas ir ieroču komersantam vai ieroču brokerim negatīvas;31.4. ieroču komersants vai ieroču brokeris licencēšanas komisijai apzināti sniedzis nepatiesu informāciju licences termiņa pagarināšanai.32. Ieroču komersants, ieroču brokeris un to pilnvarotais pārstāvis ir tiesīgi piedalīties licencēšanas komisijas sēdē, kurā izskata ieroču komersanta vai ieroču brokera iesniegumu.33. Licencēšanas komisija pieņemto lēmumu par atteikumu pagarināt licences darbības termiņu ieraksta licencēšanas komisijas sēdes protokolā un paziņo komersantam [Paziņošanas likumā](https://likumi.lv/ta/id/212499-pazinosanas-likums) noteiktajā kārtībā.34. Licenci ar jaunu piecu gadu termiņu izsniedz pēc šajos noteikumos noteiktās valsts nodevas par licences derīguma termiņa pagarināšanu samaksas. Licence ir derīga ar tās saņemšanas dienu.35. Ja ieroču komersants vai ieroču brokeris ir nokavējis šo noteikumu  28.punktā minēto iesnieguma iesniegšanas termiņu, licencēšanas komisija pieņem lēmumu nepagarināt licences komercdarbībai ar A kategorijas šaujamieročiem un to sastāvdaļām, A kategorijas munīciju un tās sastāvdaļām derīguma termiņu, un ieroču komersants vai ieroču brokeris licenci komercdarbībai ar A kategorijas šaujamieročiem un to sastāvdaļām, A kategorijas munīciju un tās sastāvdaļām var saņemt no jauna šo noteikumu II. vai III. un IV. nodaļā noteiktajā kārtībā.36. Ja ieroču komersants vai ieroču brokeris sešu mēnešu laikā pēc lēmuma pieņemšanas par licences komercdarbībai ar A kategorijas šaujamieročiem un to sastāvdaļām, A kategorijas munīciju un tās sastāvdaļām derīguma termiņa pagarināšanu nesamaksā noteikto valsts nodevu, Valsts policijas licencēšanas komisija pieņem lēmumu par licences anulēšanu. Ieroču komersants vai ieroču brokeris licenci var saņemt no jauna šo noteikumu II. vai III. un IV. nodaļā noteiktajā kārtībā.**VI. Ieroču komersantam un ieroču brokerim pildāmās prasības licences darbības laikā, atkārtotas licences un licences dublikāta izsniegšana**37. Ja licences darbības laikā paredzēts mainīt ieroču komersanta vai ieroču brokera dalībnieku sastāvu, iecelt (ievēlēt) jaunu ieroču komersanta vai ieroču brokera amatpersonu vai pieņemt darbā jaunu darbinieku, ieroču komersants vai ieroču brokeris par to rakstiski informē licencēšanas komisiju, iesniedzot attiecīgu iesniegumu, kurā:37.1. ieroču komersants norāda šo noteikumu 4.1.3. un 4.1.4. apakšpunktā minēto informāciju un, ja darbā tiek pieņemts jauns darbinieks pievieno šo noteikumu 5.3.apakšpunktā minēto dokumentu;37.2. ieroču brokeris norāda šo noteikumu 7.1.3. un 7.1.4. apakšpunktā minēto informāciju. 38. Ja saņemts šo noteikumu  [37.punktā](https://likumi.lv/doc.php?id=241120#p28) minētais iesniegums, licencēšanas komisija 15 dienu laikā pēc tā saņemšanas veic šo noteikumu 13.2.1., 13.2.2. apakšpunktā un 14.punktā minēto pārbaudi un sniedz ieroču komersantam vai ieroču brokerim atbildi, vai uz attiecīgo personu neattiecas Ieroču aprites likumā noteiktie ierobežojumi. 39. Ieroču komersants vai ieroču brokeris izdara izmaiņas dalībnieku sastāvā, ieceļ (ievēlē) jaunu amatpersonu vai ieroču komersants pielaiž darbinieku darbam ar ieročiem, munīciju un speciālajiem līdzekļiem pēc tam, kad saņemta licencēšanas komisijas atbilde, ka uz attiecīgo personu neattiecas Ieroču aprites likumā noteiktie licences izsniegšanas ierobežojumi.40. Ja saņemta informācija, ka uz ieroču komersantu vai ieroču brokeri, ieroču komersanta vai ieroču brokera amatpersonu, ieroču komersanta vai ieroču brokera dalībnieku vai ieroču komersanta darbinieku attiecas [Ieroču aprites likumā](https://likumi.lv/ta/id/221384-ierocu-un-specialo-lidzeklu-aprites-likums) noteiktie licences izsniegšanas ierobežojumi, komersants liedz attiecīgajai personai piekļuvi ieročiem, munīcijai un speciālajiem līdzekļiem. 41. Ja licences darbības laikā mainījušās tajā norādītās ziņas – ieroču komersanta juridiskā adrese, nosaukums (firma), licences veids, veikala, izgatavošanas telpu, remontdarbnīcas un darbnīcas dezaktivēšanai un pārveidošanai adrese, ieroču brokera juridiskā adrese, nosaukums (firma), ieroču komersants vai ieroču brokeris piecu darbdienu laikā pēc izmaiņām iesniedz licencēšanas komisijai attiecīgu iesniegumu atkārtotas licences saņemšanai.42. Licencēšanas komisija 15 dienu laikā no šo noteikumu [41.punktā](https://likumi.lv/doc.php?id=241120#p35) minētā iesnieguma saņemšanas izsniedz ieroču komersantam vai ieroču brokerim atkārtotu licenci.43. Ja izsniegtā licence ir bojāta, nozaudēta vai nolaupīta, ieroču komersants vai ieroču brokeris piecu darbdienu laikā par to rakstiski informē licencēšanas komisiju, iesniedzot iesniegumu licences dublikāta saņemšanai. Licencēšanas komisija piecu darbdienu laikā pēc iesnieguma saņemšanas izsniedz vai nosūta ieroču komersantam vai ieroču brokerim licences dublikātu.44. Ja licences darbības laikā ieroču komersants ierīko citu remontdarbnīcu, darbnīcas dezaktivēšanai un pārveidošanai, izgatavošanas un veikala telpu, veikalu, ieroču komersants pirms attiecīgo telpu izmantošanas uzsākšanas par to informē licencēšanas komisiju, iesniedzot iesniegumu atkārtotas licences saņemšanai un attiecīgi pievienojot tam šo noteikumu 5.1.apakšpunktā minētos dokumentus.45. Licencēšanas komisija pēc šo noteikumu 44.punktā minētā iesnieguma saņemšanas triju darbdienu laikā pieprasa šo noteikumu 13.1.1., 13.1.2. un 13.1.3.apakšpunktā minētos atzinumus. Kad saņemti pozitīvi attiecīgie atzinumi, licencēšanas komisija izsniedz ieroču komersantam atkārtotu licenci.46. Šo noteikumu 13.1.1., 13.1.2. un 13.1.3.apakšpunktā minētos atzinumus var iesniegt arī ieroču komersants vienlaikus ar šo noteikumu 44.punktā minēto iesniegumu. Ieroču komersants uzsāk komercdarbību citās telpās pēc atkārtotas licences saņemšanas.47. Šo noteikumu 41. un 44.punktā minēto atkārtoto licenci un 43.punktā minēto licences dublikātu izsniedz pēc šajos noteikumos noteiktās valsts nodevas par atkārtotas licences izsniegšanu un valsts nodevas par licences dublikāta izsniegšanu samaksas. Licence ir derīga ar tās saņemšanas dienu.48. Saņemot atkārtotu licenci, ieroču komersants vai ieroču brokeris nodod iepriekš papīra formā izsniegto licenci. Atkārtotu licenci izsniedz, ievērojot šo noteikumu 21. un 24[.punktos](https://likumi.lv/doc.php?id=241120#p25) minēto kārtību.49. Ieroču komersants ne retāk kā reizi gadā nodrošina darbinieku apmācību par ieroču, munīcijas, to sastāvdaļu un speciālo līdzekļu izgatavošanas, remonta, realizācijas, glabāšanas, dezaktivācijas un pārveidošanas, pārvadāšanas un pārsūtīšanas kārtību, drošības prasībām un citiem jautājumiem, kas saistīti ar ieroču un munīcijas apriti (atkarībā no veicamās komercdarbības veida).50. Ja ieroču komersants vai ieroču brokeris pārtrauc licencē norādīto komercdarbību, tas piecu darba dienu laikā par to rakstiski informē licencēšanas komisiju un nodod papīra formā izsniegto licenci.**VII. Licences anulēšana un darbības apturēšana**51. Lēmumu par licences darbības apturēšanu [Ieroču aprites likumā](https://likumi.lv/ta/id/221384-ierocu-un-specialo-lidzeklu-aprites-likums) noteiktajos gadījumos pieņem Valsts policijas kompetenta amatpersona, bet lēmumu par licences anulēšanu – licencēšanas komisija.52. Ieroču komersants vai ieroču brokeris, kuram izsniegtās licences darbība ir apturēta, licencē norādīto komercdarbību atsāk tikai pēc tam, kad Valsts policijas kompetenta amatpersona pieņēmusi lēmumu par licences darbības atjaunošanu.53. Licencēšanas komisija, pieņemot lēmumu par licences anulēšanu, var noteikt datumu, ar kuru licence ir anulēta, bet tas nedrīkst būt vēlāk par 30 dienām no lēmuma pieņemšanas dienas.54. Ja licence anulēta, ieroču komersantam vai ieroču brokerim ir pienākums triju darba dienu laikā pēc lēmuma saņemšanas par licences anulēšanu nodot licencēšanas komisijai licenci.55. Lēmumu par licences darbības apturēšanu var apstrīdēt, iesniedzot attiecīgu iesniegumu Valsts policijas struktūrvienībai (amatpersonai), kas to izdevusi, bet licencēšanas komisijas lēmumu par licences anulēšanu – iesniegumu Valsts policijas priekšniekam.**VIII. Kārtība un apmērs, kādā maksājama valsts nodeva par licences, tās derīguma termiņa pagarināšanu, tās dublikāta un atkārtotas licences izsniegšanu**56. Par licences izsniegšanu maksājama valsts nodeva šādā apmērā:56.1. par licences izsniegšanu A, B un C kategorijas medību, sporta, pašaizsardzības, kolekcijas šaujamieroču un to sastāvdaļu, tiem paredzētās munīcijas un tās sastāvdaļu (ieskaitot šaujampulvera), D kategorijas lielas enerģijas pneimatisko ieroču un to sastāvdaļu realizēšanai – *2500* *euro*; 56.2. par licences izsniegšanu A, B un C, kategorijas medību, sporta, pašaizsardzības, kolekcijas šaujamieroču, D kategorijas lielas enerģijas pneimatiskos ieroču, E kategorijas gāzes un signālieroču, F kategorijas mazas enerģijas pneimatiskos ieroču remontēšanai – *1500* *euro*; 56.3. par licences izsniegšanu A, B un C kategoriju medību, sporta, pašaizsardzības šaujamieroču un to sastāvdaļu, tiem paredzētās munīcijas un tās sastāvdaļu (izņemot šaujampulveri), D kategorijas lielas enerģijas pneimatisko ieroču un to sastāvdaļu izgatavošanai – *5000* *euro*; 56.4. par licences izsniegšanu A, B, C un D kategorijas ieroču dezaktivēšanai un A, B un C kategorijas ieroču pārveidošanai par salūtieročiem (akustiskiem ieročiem) - *1423* *euro*; 56.5. par licences izsniegšanu ieroču brokera darbībai komercdarījumiem ar A, B un C kategorijas medību, sporta, pašaizsardzības, kolekcijas šaujamieročiem un to būtiskajām sastāvdaļām, tiem paredzēto munīciju un tās sastāvdaļām (ieskaitot arī šaujampulveri) – *1500 euro*. 56.6.par licences izsniegšanu E kategorijas gāzes ieroču un signālieroču un to munīciju, F kategorijas mazas enerģijas pneimatisko ieroču, gāzes baloniņu, elektrošoku un auksto ieroču realizācijai – *2500 euro*; 56.7. par licences izsniegšanu E kategorijas gāzes ieroču un signālieroču un to munīciju, F kategorijas mazas enerģijas pneimatisko ieroču, gāzes baloniņu, elektrošoku un auksto ieroču izgatavošanai – *5000 euro*; 57. Par licences dublikāta, atkārtotas licences un par licences derīguma termiņa pagarināšanu maksājama valsts nodeva šādā apmērā:57.1. par licences dublikāta izsniegšanu – 15 *euro*;57.2. par atkārtotu licences izsniegšanu – 15 *euro*;57.3. par licences derīguma termiņa pagarināšanu – 20 *euro.*58. Komersants, kas samaksājis šo noteikumu 56.1., 56.2. vai 56.3.apakšpunktā minēto valsts nodevu un saņēmis attiecīgu licenci, par šajos noteikumos paredzētas cita veida licences izsniegšanu maksā valsts nodevu, kāda noteikta par atkārtotas licences izsniegšanu.59. Komersants, kas samaksājis šo noteikumu 56.punktā minēto valsts nodevu un saņēmis attiecīgu licenci, par šajos noteikumos paredzētas cita veida licences izsniegšanu, par kuru maksājama lielāka valsts nodeva, maksā šo valsts nodevu apmēru starpību.60. Komersants maksā valsts nodevu šo noteikumu 57.punktā minētajā apmērā, ja iesniegumu jaunas licences saņemšanai iesniedz ne vēlāk kā 60 dienas pirms licences derīguma termiņa beigām.61. Ja iesniegumu iesniedz un licenci izsniedz elektroniska dokumenta veidā, šo noteikumu [56.punktā](https://likumi.lv/doc.php?id=241120#p49) paredzētā valsts nodeva maksājama, piemērojot koeficientu 0,9.62. Valsts nodevu maksā pirms licences saņemšanas. Valsts nodevas maksājumu veic ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus [Maksājumu pakalpojumu un elektroniskās naudas likuma](https://likumi.lv/ta/id/206634-maksajumu-pakalpojumu-un-elektroniskas-naudas-likums) izpratnē.63. Valsts nodevu ieskaita valsts pamatbudžetā.**IX. Noslēguma jautājumi**64. Atzīt par spēku zaudējušiem Ministru kabineta 2011.gada 6.decembra noteikumus Nr.939 “Noteikumi par speciālās atļaujas (licences) izsniegšanas kārtību komercdarbībai ar ieročiem, munīciju un speciālajiem līdzekļiem un valsts nodevas maksāšanas kārtību un apmēru” (Latvijas Vēstnesis, 2011, 195.nr.; 2013, 173.nr.).65. Pēc speciālās atļaujas (licences) derīguma termiņa beigām komersanti saņem licences atbilstoši šo noteikumu prasībām, maksājot valsts nodevu par licences izsniegšanu tādā apmērā, kāds noteikts par atkārtotas licences izsniegšanu. |

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2017.gada 17.maija Direktīvas (ES) 2017/853 ar ko groza Padomes Direktīvu 91/477/EEK par ieroču iegādes un glabāšanas kontroli.

Ministru prezidents Māris Kučinskis

Iekšlietu ministrs Rihards Kozlovskis

Iesniedzējs:

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

Lejniece-Riekstiņa, 67208100

dina.lejniece-riekstina@vp.gov.lv

Lodīte, 67075423

inese.lodite@vp.gov.lv